
2027-жылга чейин Евразия экономикалык бирликтин интеграцияланган маалыматтык системасын өнүктүрүүнүн максаттуу программасы жөнүндө

Евразия өкмөттөр аралык кеңештин 2022-жылдын 25-февралындагы 
№ 2 тескемесин эске алуу менен  Евразия өкмөттөр аралык кеңеши чечти:
1. 2027-жылга чейин Евразия экономикалык бирликтин интеграцияланган маалыматтык системасын өнүктүрүүнүн тиркелген максаттуу программасы бекитилсин.
2.  Ушул чечим Евразия экономикалык бирликтин расмий сайтына жарыяланган датадан тартып 10 календардык күн өткөндөн кийин күчүнө кирет.

Евразия өкмөттөр аралык кеңешинин мүчөлөрү:

БЕКИТИЛДИ
Евразия өкмөттөр аралык кеңешинин 2022-жылдын « 21»  октябрында                   № 2  чечими менен 




2027-жылга чейин Евразия экономикалык бирликтин интеграцияланган маалыматтык системасын өнүктүрүүнүн МАКСАТТУУ ПРОГРАММАСЫ

I. Жалпы маалыматтар
1. Ушул программа Евразия экономикалык бирлик жөнүндө 2014-жылдын 29-майындагы  Келишимдин (мындын ары – Келишим) 23-беренесин иш жүзүнө ашыруу жана Евразия өкмөттөр аралык кеңештин 2022-жылдын 
25-февралындагы № 2 тескемесин аткаруу максатында иштелип чыкты жана 2027-жылга чейин Евразия экономикалык бирликтин интеграцияланган маалыматтык системасын (мындан ары ылайыгына жараша – интеграцияланган система, Бирлик) өнүктүрүү багыттарын аныктайт, ошондой эле 2023-2025-жылдары жана 2026-2027-жылдары интеграцияланган системаны өнүктүрүүнүн орто мөөнөттүү пландарын камтыйт. 
2.  Ушул Программада колдонулган түшүнүктөр Келишимде, Бирликтин органдарынын интеграцияланган системасын түзүү жана өнүктүрүү маселелерин жөнгө салган актыларда аныкталган мааниде колдонулат, ошондой эле төмөнкүлөрдү билдирет: 
«ишенимдүү үчүнчү жак» – Бирликтин мүчө мамлекеттеринин (мындан ары – мүчө мамлекеттер) мыйзамдарына ылайык электрондук документке кол койгон жакка карата убакыттын белгиленген учурунда электрондук документтерде электрондук санариптик кол коюуну (электрондук кол коюу) текшерүү боюнча ишмердикти жүзөгө ашыруу укугу берилген уюм; 
«Бирликтин интеграцияланган маалыматтык системасы» – мүчө мамлекеттердин улуттук сегменттери жана Комиссиянын интеграциялык сегменти менен бириктирилген, ыйгарым укуктуу органдардын аймактык бөлүнгөн мамлекеттик маалыматтык ресурстарынын жана маалыматтык системаларынын, Комиссиянын маалыматтык ресурстарынын жана маалыматтык системаларынын уюштурулган жыйындысы; 
«интеграцияланган системанын мүчө мамлекетинин улуттук сегменти», «интеграцияланган системанын Комиссиясынын интеграцияланган сегменти» – Бирликтин интеграцияланган маалыматтык системасынын алкагында ыйгарым укуктуу органдардын маалыматтык системалары менен Комиссиянын маалыматтык системаларынын маалыматтык өз ара аракетин камсыз кылган маалыматтык системалар; 
«ченемдик-маалымдама маалыматы» – электрондук өз ара аракеттин субъекттеринин ортосундагы маалыматтык алмашууну жүзөгө ашырууда колдонулган маалымдамалардын жана классификаторлордун жыйындысы; 
«жалпы процесс» – Бирликтин укугун түзгөн эл аралык келишимдер жана актылар жана мүчө мамлекеттердин мыйзамдары менен жөнгө салынган (белгиленген), бир мүчө мамлекеттин аймагынан башталып башка мүчө мамлекеттин аймагында аяктаган (өзгөргөн) операциялар жана жол-жоболор; 
«маалымдарды электрондук алмашуу оператору» – резиденти болгон мүчө мамлекеттин мыйзамдарына жана Бирликтин органдарынын актыларына ылайык ыйгарым укуктуу органдар, чарба жүргүзүүчү субъекттер жана өзүнүн мүчө мамлекетинин же башка мүчө мамлекеттердин жарандары менен, ошондой эле үчүнчү өлкөлөрдүн чарба жүргүзүүчү субъекттери же жарандары менен түзүлгөн маалымдарды электрондук алмашуу боюнча келишимдердин негизинде мүчө мамлекеттердин чарба жүргүзүүчү субъекттерине жана жарандарына кызмат көрсөткөн уюм; 
«ишенимдин чек ара аралык мейкиндиги» – ыйгарым укуктуу органдардын ортосунда маалымдарды жана электрондук документтерди мамлекеттер аралык алмашууда ишенимди камсыз кылуу максатында мүчө мамлекеттер тарабынан макулдашылган укуктук, уюштуруу жана техникалык шарттардын жыйындысы; 
«ыйгарым укуктуу орган» – айрым чөйрөлөрдө мамлекеттик саясатты ишке ашыруу боюнча ыйгарым укуктар берилген мүчө мамлекеттин мамлекеттик органы же алар белгилеген уюм; 
«B2B-өз ара аракет» – чарба жүргүзүүчү субъекттердин ортосундагы маалыматтык өз ара аракет; 
«B2G-өз ара аракет» – мүчө мамлекеттердин чарба жүргүзүүчү субъекттери менен мамлекеттик бийлик органдарынын ортосундагы маалыматтык өз ара аракет; 
«C2G-өз ара аракет» – мүчө мамлекеттердин жарандары менен мүчө мамлекеттердин мамлекеттик бийлик органдарынын ортосундагы маалыматтык өз ара аракет; 
«G2G-өз ара аракет» – мүчө мамлекеттердин мамлекеттик бийлик органдары менен үчүнчү өлкөлөрдүн ортосундагы маалыматтык өз ара аракет.
3. Интеграцияланган система мүчө мамлекеттер үчүн жалпы маалыматтык ресурсту түзүү, жалпы процесстерди ишке ашыруу, ошондой эле Бирликтин органдарынын ишмердигин камсыз кылуу үчүн Бирликтин алкагында маалымдарды жана электрондук документтерди мамлекеттер аралык алмашууну, ошондой эле үчүнчү өлкөлөр, эл аралык уюмдар жана интеграциялык бирикмелер менен алмашууну камсыз кылууга арналган.
4. Интеграцияланган системаны өнүктүрүү үчүн негиздеме Келишим, Евразия өкмөттөр аралык кеңешинин 2022-жылдын 25-февралындагы № 2 тескемеси, Евразия экономикалык комиссиянын Кеңешинин 2017-жылдын 
22-августундагы № 100 чечими менен бекитилген 2025-жылга чейинки мезгилде Евразия экономикалык бирликтин интеграцияланган маалыматтык системасын өнүктүрүү стратегиясы, Жогорку Евразия экономикалык кеңешинин 2017-жылдын 11-октябрындагы № 12 чечими менен бекитилген 2025-жылга чейин Евразия экономикалык бирликтин санариптик күн тартибин ишке ашыруунун негизги багыттары жана Евразия экономикалык комиссиянын Коллегиясынын 2022-жылдын 6-сентябрындагы № 125 чечими менен бекитилген Евразия экономикалык бирликтин интеграцияланган маалыматтык системасын өнүктүрүү боюнча коюлган техникалык тапшырмалар болуп саналат.
5. Интеграциялык долбоор катары Бирликтин ийгиликтүү болушу жана өнүгүшү маалыматтык интеграция маселелерин натыйжалуу чечүүдөн жана санариптик технологияларды колдонуу тажрыйбасын кеңейтүүдөн олуттуу деңгээлде көз каранды болуп саналат жана келечекте дагы көз каранды болот. Санариптик платформалар инновациялардын драйвери болуп саналат жана санариптик коомдо жана экономикада маанилүү роль ойнойт.
6. Санариптик платформа санариптик экосистеманын субъекттеринин олуттуу саны санариптик процесстерди, ресурстарды жана сервистерди колдонушуна колдоо көрсөткөн жана алардын үзгүлтүксүз өз ара аракеттенүү мүмкүнчүлүгүн камсыз кылуучу каражаттардын системасы болуп саналат.
7. Глобалдык экономикалык саясаттын үзгүлтүксүз актуалдашкан артыкчылыктарын жана дүйнөлүк аренадагы абалдын өзгөрүшүн эске алуу менен, евразиянын интеграциясынын артыкчылыктарын жүзөгө ашырууда жана мүчө мамлекеттердин улуттук кызыкчылыктарын сактоодо Бирликтин алкагында маалыматтык өз ара аракеттин каражаттарын, түрлөрүн жана сапатын өнүктүрүү интеграциялык процесстердин ишке ашыруунун жаңы сапаттуу деңгээлине чыгышына өбөлгө түзөт. Бул мүчө мамлекеттердин алдында турган туруктуу экономикалык өнүктүрүү, көп тараптуу заманбапташтыруу жана улуттук экономикалык атаандаштыкка туруктуулугун күчөтүү боюнча жалпы милдеттерди чечүүдө оң таасирин тийгизет жана мунун натыйжасында мүчө мамлекеттердин жарандарынын иш активдүүлүгү өсүүгө жана жашоо сапаты жогорулоого тийиш. 

II. Максаттар жана милдеттер
8. Ушул Программаны ишке ашыруунун негизги максаттары төмөнкүлөр:
а) Бирликти түзүүнүн муктаждыктарын жана максаттарын, ошондой эле  Бирликтин алкагында товарларды ташуунун, кызмат көрсөтүүнүн, капиталдын жана жумушчу күчүнүн эркин болушун камсыз кылууда жана ишке ашырууда маалыматтык алмашуунун катышуучуларынын муктаждыктарын канааттандыруу үчүн интеграцияланган системаны өнүктүрүү;
б) интеграцияланган системанын функцияларына жана сервистерине жетүүнүн бирдей укуктарын жана шарттарын камсыз кылуу;
в) мүчө мамлекеттердин маалыматтык системаларын өнүктүрүүнүн жана колдонуунун маалыматтык жана санариптик деңгээлин теңдештирүү, ошондой эле маалыматтык-коммуникациялык технологияларды өнүктүрүүнүн жана колдонуунун деңгээлин жалпы жогорулатуу;
г) мүчө мамлекеттердин экономикаларынын атаандаштыкка туруктуулугун жогорулатуу үчүн шарттарды түзүү;
д) маалыматтык коопсуздук подсистемасын жана интеграцияланган системанын мүчө мамлекеттеринин улуттук сегменттерин коргоо подсистемасын өркүндөтүү; 
е) глобалдык жана регионалдык маалыматтык-коммуникациялык жана санариптик мейкиндиктин элементтерин колдонууда жана өнүктүрүүдө Бирликтин натыйжалуу катышуусун камсыз кылуу. 
9.  Ушул Программаны ишке ашыруунун негизги милдеттери төмөнкүлөр: 
а) Евразиянын интеграциясынын артыкчылыктарына ылайык маалыматтык өз ара аракетти ишке ашырууда сапаты боюнча жаңы жана көп талап кылынган функцияларды жана сервистерди берүү жана колдонуу максатында интеграцияланган системанын инфратүзүмүн өнүктүрүү;
б) Бирликтин органдарынын актыларында каралган мамлекеттик көзөмөлдүн бардык түрлөрүн жүзөгө ашыруу үчүн зарыл болгон маалыматка мамлекеттик көзөмөл жүргүзгөн мүчө мамлекеттердин органдарын камсыз кылуу;
в) маалыматташтыруу жана маалыматтык технологиялар, интеграцияланган системанын мүчө мамлекеттеринин улуттук сегменттерин заманбапташтыруу жаатында макулдашылган саясат жүргүзүүгө көмөк көрсөтүү;
г) интеграцияланган системанын алкагында маалыматтык өз ара аракеттин катышуучуларынын санын (маалыматтарды электрондук алмашуу), маалыматты алуунун, берүүнүн, сактоонун жана иштетүүнүн ылдамдыгын жана көлөмүн жогорулатуу мүмкүнчүлүгүн камсыз кылуу.
III. Бирликтин алкагында мамлекеттер аралык маалымат алмашууну уюштурууга карата мамилелер 
10. Бирликтин алкагында электрондук түрдөгү мамлекеттер аралык маалыматтык өз ара аракет мындай өз ара аракеттин катышуучуларынын маалыматтык системаларын интеграцияланган системалардын каражаттарын колдонуу менен интеграциялоонун эсебинен жүзөгө ашырылат.
11. Интеграцияланган системанын каражаттарын колдонуу менен интеграциялоо ыкмалары чек ара аралык системаларды түзүүнүн эл аралык тажрыйбасын эске алуу менен калыптандырылат жана мамлекеттер аралык өз ара аракеттин катышуучуларынын маалыматтык системаларынын шайкештигин (өз ара аракеттенүүсүн) 4 деңгээлде камсыз кылууну карайт: ченемдик, уюштуруучулук, семантикалык жана техникалык.
Ченемдик деңгээлде өз ара аракеттенүүнү камсыз кылуу боюнча иш-чаралар Бирликтин алкагында маалыматтык өз ара аракеттин бардык катышуучулары колдонууга милдеттүү болгон ченемдик-укуктук базаны калыптандыруу максатында жүзөгө ашырылат.
Уюштуруу деңгээлинде өз ара аракеттенүүнү камсыз кылуу боюнча иш-чаралар тийиштүү укуктарга, милдеттерге жана жоопкерчилик аймагына ээ башкаруунун өз ара аракеттенген органдарын (Евразия экономикалык комиссия (мындан ары – Комиссия), интеграцияланган системанын мүчө мамлекеттеринин улуттук сегменттеринин буйрутмачылары жана операторлору ж.б.) аныктоо максатында жүзөгө ашырылат.
Семантикалык деңгээлде өз ара аракеттенүүнү камсыз кылуу боюнча иш-чаралар берилген жана кабыл алынган маалыматтын бир мааниде интерпретациясын камсыз кылуу үчүн шарттарды түзүү максатында жүзөгө ашырылат.
       Техникалык деңгээлде өз ара аракеттенүүнү камсыз кылуу боюнча иш-чаралар транспорттук жана технологиялык деңгээлдерде маалыматтык системалардын өз ара аракетинин интерфейстерине (мындай интерфейстерди программалык ишке ашырууга чек койбостон) коюлган талаптарды аныктоо жана ишке ашыруу максатында жүзөгө ашырылат.
IV. Жалпы принциптер 
12.  Интеграцияланган системаны түзүү жана өнүктүрүү төмөнкү принциптерди эске алуу менен жүзөгө ашырылат:
а)  мүчө мамлекеттердин маалыматтык системасынын интеграциясы эл аралык стандарттарды жана сунуштамаларды эске алуу менен жүзөгө ашырылат;
б) Бирликтин алкагында маалыматтык өз ара аракеттин катышуучулары алмашкан электрондук документтер жана маалымдар унификацияланган түзүмдөрдү колдонуунун негизинде маалыматтардын архитектурасына ылайык долбоорлонот; 
в) интеграцияланган система сервиске багытталган архитектуранын принциптерине ылайык түзүлөт жана өнүктүрүлөт, ага ылайык мүчө мамлекеттердин интеграцияланган маалыматтык системалары стандартташтырылган протоколдор боюнча өз ара аракеттенген, бири-бирине байланышкан сервистердин жыйындысы катары каралат;
г) интеграцияланган система ыйгарым укуктуу органдардын маалыматтык системаларынын ордун алмаштырбайт. Интеграциялык системаны колдонуу ыйгарым укуктуу органдардын маалыматтык системасын интеграциялоонун эсебинен интеграциялык процесстерди жөнөкөйлөтүүгө жана унификациялоого багытталган;
д) мүчө мамлекеттердин интеграцияланган маалыматтык системаларынын өз ара аракетинин негизги үлгүсү хореография үлгүсү болуп саналат, ага ылайык маалыматтык системалар интеграцияланган системанын каражаттарын колдонуу менен маалыматтарды алмашууну өз алдынча демилгелешет. Маалыматтык өз ара аракетти ишке ашырууда хореографиянын үлгүсүн колдонуу ыйгарым укуктуу органдардын маалыматтык системаларынын Комиссиянын интеграциялык сегментиндеги жана интеграцияланган системанын мүчө мамлекеттеринин улуттук сегменттериндеги коштомо сервистерден көз каранды болбошун камсыз кылууга багытталган;
е)  интеграцияланган маалыматтык системаларды техникалык ишке ашыруу маалыматтык өз ара аракеттин коштомо процесстеринен бөлүнөт. Бир интеграцияланган маалыматтык системанын техникалык ишке ашуусунун өзгөрүшү маалыматтык өз ара аракеттин интерфейстеринин өзгөрүшүн жана башка интеграцияланган маалыматтык системалардын техникалык ишке ашуусуна өзгөртүүлөрдү киргизүүнү талап кылбоого тийиш;
ж)  интеграцияланган системанын каражаттары менен чечилген коштомо милдеттердин тизмегин кеңейтүү жаңы подсистемаларды түзүү жолу менен эмес, интеграцияланган системанын болгон подсистемаларынын иштешин кеңейтүүнүн эсебинен камсыз кылынат;
з) маалыматтык өз ара аракеттин катышуучуларынын маалымдарды биргелешип колдонушу эң биринчиден жалпы маалыматтык ресурстарды түзүү жана жүргүзүүнүн эсебинен ишке ашырылат.

V. Бирликтин алкагында маалыматтык өз ара иштешүүнү ченемдик-укуктук камсыздоо 
13. Бирликтин алкагында маалыматтык өз ара аракетти уюштуруунун ченемдик-укуктук негиздери Келишимдин 23-беренесинде жана Маалыматтык-коммуникациялык технологиялар жана Евразия экономикалык бирликтин алкагында маалыматтык өз ара аракет жөнүндө протоколдо (Келишимдин № 3 тиркемеси) аныкталган.
14. Бирликтин алкагында маалыматтык өз ара аракетти ченемдик жөнгө салуу улуттан жогорку жана улуттук деңгээлдерде жүзөгө ашырылат.
15. Интеграцияланган системаны өнүктүрүүдө жана иштетүүдө колдонулган уюштуруу жана техникалык чечимдердин унификациясын камсыз кылууга, ошондой эле маалыматты коргоону тийиштүү деңгээлде сактап турууга багытталган техникалык, технологиялык, методикалык жана уюштуруу документтерин иштеп чыгуу жана бекитүү улуттан жогорку деңгээлде жүзөгө ашырылат.
16. Интеграцияланган системада маалыматтарды электрондук алмашуу өз ара аракеттин тилкелеринин 2 тибинде (улуттук жана мамлекеттер аралык) жана өз ара аракеттин 3 логикалык деңгээлинде (транспорттук, технологиялык жана коштомо) жүзөгө ашырылат.
17. Мамлекеттер аралык өз ара аракет тилкесинде транспорттук деңгээлде, бардык тилкелерде технологиялык жана коштомо деңгээлдерде аныкталат.
18. Өз ара аракеттин улуттук тилкесинде транспорттук деңгээлде өз ара аракетке коюлган талаптар улуттук деңгээлде аныкталат, ошондой эле улуттан жогоркуга карата өз ара аракеттин технологиялык деңгээлине коюлган кошумча талаптар аныкталышы мүмкүн. 
19. Транспорттук жана технологиялык деңгээлдердеги маалыматтык өз ара аракет, ошондой эле коштомо деңгээлдеги өз ара аракеттин жалпы эрежелери Комиссия бекиткен, интеграцияланган системадагы маалыматтарды электрондук алмашуу эрежелери менен жөнгө салынат. 
20. Электрондук санариптик кол коюу (электрондук кол коюу) колдонулган маалыматтык өз ара аракетке коюлган талаптар Комиссия бекиткен, мүчө мамлекеттердин мамлекеттик бийлик органдарынын өз ара жана Комиссия менен чек ара аралык өз ара аракетинде электрондук документтер менен алмашуу жөнүндө жободо аныкталат. 
21. Маалымдарды жана электрондук документтерди мамлекеттер аралык алмашууда ишенимди камсыз кылуунун укуктук, уюштуруу жана техникалык шарттары, анын ичинде маалыматты коргоо маселелери Комиссия бекиткен, ишенимдин чек ара аралык мейкиндигин түзүүгө, өнүктүрүүгө жана иштетүүгө коюлган талаптар менен жөнгө салынат. 
22. Коштомо деңгээлдеги маалыматтык өз ара аракеттин деталдаштырылган жол-жоболору технологиялык документтер менен жөнгө салынат. Алар ар бир жалпы процесс үчүн өзүнчө иштелип чыгат жана Комиссия бекиткен, жалпы процесстин интеграцияланган системасынын каражаттары менен ишке ашырууда маалыматтык өз ара аракетти жөнгө салган технологиялык документтердин типтүү түзүмүнө коюлган талаптарга ылайык таризделет. 
23. B2G жана В2В жол-жоболорунун өз ара аракеттенүүсүн камсыз кылуу Комиссия тарабынан кабыл алынган сунуштамаларга жана талаптарга ылайык жүзөгө ашырылат. Өз ара аракеттенүүнү камсыз кылуунун келечектүү багыттары төмөнкүлөр болуп саналат:
а)  маалыматтарды электрондук алмашуу операторлорунун ортосундагы маалыматтык чек ара аралык В2В-өз ара аракети;
б) адистештирилген бизнес-шлюздарды колдонуу менен чарба жүргүзүүчү субъекттердин маалыматтык В2G-өз ара аракети; 
в)  мамлекеттер аралык кызмат көрсөтүүнүн алкагында маалыматтык В2G-өз ара аракети. 
         В2G- жана В2В-өз ара аракеттеринин ишке ашуусун Бирликтин пландалган санариптик платформасын түзүү аркылуу камсыз кылууга болот.
VI. Уюштурууну камсыз кылуу
24. Комиссия интеграцияланган системанын мүчө мамлекеттеринин улуттук сегментеринин буйрутмачылары менен өз ара аракетте интеграцияланган системанын иштешин жана өнүгүшүн камсыз кылат.
25.  Комиссия интеграцияланган системаны өнүктүрүү боюнча иштердин буйрутмачы – координатору, ошондой эле интеграцияланган системанын Комиссиясынын интеграциялык сегментинин буйрутмачысы болуп саналат. 
26.  Комиссия интеграцияланган системанын Комиссиясынын интеграциялык сегменти, Комиссиянын маалыматтык ресурсу жана системасы сыяктуу интеграцияланган системанын түзүмүнө карата жеке менчик ээсинин укуктарын жүзөгө ашырат жана милдеттерин аткарат, ошондой эле алардын долбоорлонушун, иштелип чыгышын, ишке ашырылышын, иштердин жыйынтыгынын кабыл алынышын жана андан ары коштолушун уюштурат. 
27. Комиссия интеграцияланган системанын сегменттеринин ортосунда, интеграцияланган системанын Комиссиянын интеграциялык сегменти менен үчүнчү өлкөлөрдүн, эл аралык уюмдардын жана интеграциялык бирикмелердин маалыматтык системаларынын ортосунда маалыматтарды алмашууну уюштурууну камсыз кылат, ошондой эле кызыкдар жактарга маалыматтык-телекоммуникациялык “Интернет” желесинен Бирликтин маалыматтык порталына киришине уруксат берет.
28.  Интеграцияланган системанын мүчө мамлекеттеринин улуттук сегменттеринин буйрутмачылары мүчө мамлекеттер тарабынан аныкталат.
29.  Интеграцияланган системанын мүчө мамлекеттеринин улуттук сегменттеринин буйрутмачылары аларды түзүү, иштешин камсыз кылуу жана өнүктүрүү боюнча укуктарды жүзөгө ашырат жана милдеттерин аткарат. 
30.  Интеграцияланган системанын улуттук сегменттеринин буйрутмачылары ошол эле учурда жалпы процесстерди ишке ашырууга катышкан ыйгарым укуктуу органдардын маалыматтык системаларын интеграцияланган системанын улуттук сегментине туташтырылышын координациялоону камсыз кылышат. 
31.  Өз функцияларын жүзөгө ашыруу үчүн интеграцияланган системанын улуттук сегментинин буйрутмачысы адистештирилген уюмду (улуттук сегменттин операторун, интеграциялык шлюздун операторун, ишенимдүү үчүнчү жактын операторун ж.б.) аныктайт. 
32. Жалпы процесстин катышуучулары – ыйгарым укуктуу органдар жалпы процессти ишке ашыруу үчүн колдонулган маалыматтык системаларды иштеп чыгуу (толук иштеп чыгуу), ошондой эле алардын интеграцияланган системанын улуттук сегментинин буйрутмачысы координациялоодо жана адистештирилген уюм (улуттук сегменттин операторун, интеграциялык шлюздун операторун, ишенимдүү үчүнчү жактын операторун ж.б.) менен өз ара аракетте интеграцияланган системанын улуттук сегментине туташтырылышын камсыз кылат.
33. Ыйгарым укуктуу органдар өз функцияларын жүзөгө ашыруу үчүн адистештирилген уюмдарды (интеграциялык шлюздун,  ишенимдүү үчүнчү жактын жана маалыматтарды электрондук алмашуу операторлорун) аныктай алышат.
34. Интеграцияланган системаны коштоо жана техникалык тейлөө жана жалпы процесстердин ишке ашуусун камсыз кылуу үчүн интеграцияланган системанын улуттук сегменттеринин буйрутмачылары (улуттук сегменттердин буйрутмачылары аныктаган адистештирилген уюмдары) жана жалпы процесстердин катышуучулары – ыйгарым укуктуу органдар тарабынан техникалык колдоо кызматынын иши уюштурулат. Алар иштери Комиссия тарабынан уюштурулган интеграцияланган системанын техникалык колдоо кызматын координациялоодо ортолорунда өз ара аракеттенишет. 
35. Интеграцияланган системанын колдонуучулары төмөнкүдөй категорияларга бөлүнөт:
а) функционалдык подсистемалардын колдонуучулары – интеграцияланган системанын Бирликтин органдарынын ишмердигин камсыз кылууга арналган подсистемаларын колдонушат; 
б) интеграциялык сервистердин колдонуучулары – тийиштүү жалпы процесстерди ишке ашырууда маалыматтарды жана электрондук документтерди мамлекеттер аралык электрондук алмашууну камсыз кылуу үчүн интеграциялык системаны колдонушат; 
в)  жалпы маалыматтык ресурстардын колдонуучулары – жалпы маалыматтык ресурстарга кирүү үчүн Бирликтин маалыматтык порталын колдонушат; 
г) маалыматтык системаларды иштеп чыгуучулар – кошумча сервистерди иштеп чыгуу үчүн интеграцияланган системанын ачык программалык интерфейстерин колдонушат. 
36. Функционалдык подсистеманын колдонуучулары кызматтык милдеттерин аткарууда аларды колдонгон Комиссиянын кызматтык адамдары жана кызматкерлери болуп саналат. 
37. Интеграциялык сервистердин колдонуучулары ыйгарым укуктуу органдар, Комиссия, ошондой эле маалыматтык өз ара аракет эл аралык келишимдерге ылайык электрондук түрдө жүзөгө ашырылган үчүнчү өлкөлөрдүн ыйгарым укуктуу органдары, эл аралык уюмдар жана интеграциялык бирикмелер болуп саналат. 
38. Жалпы маалыматтык ресурстардын колдонуучулары бардык кызыкдар жактар, анын ичинде мүчө мамлекеттердин жана үчүнчү өлкөлөрдүн жеке жактары жана чарба жүргүзүүчү субъекттери, эл аралык уюмдар, интеграциялык бирикмелер ж.б. болуп саналат. 
39. Маалыматтык системаларды иштеп чыгуучулар жеке демилгеси боюнча же буйрутма боюнча ачык программалык интерфейстерди, жалпы маалыматтык ресурстарды, интеграцияланган системанын ачык дайындарын колдонуунун негизинде маалыматтык системаларды иштеп чыгышат (толук иштеп чыгышат). 
VII. Маалыматтардын өз ара аракеттенүүсүн камсыз кылуу 
40. Интеграцияланган системанын дайындарынын өз ара аракеттенүүсүн камсыз кылуу маалыматтарды электрондук алмашуунун бардык мүчөлөрү берген электрондук документтердин жана маалымдардын бирдей интерпретациясын камсыздайт. 
41. Интеграцияланган системанын дайындарынын деңгээлинин негизин Бирликтин дайындарынын модели жана Бирликтин ченемдик-маалымдама маалыматынын бирдиктүү системасы түзөт. 
42. Бирликтин дайындарынын модели интеграцияланган система аркылуу берилген электрондук документтерде маалымдарды берүү үчүн колдонулган маалыматтардын элементтеринин жана типтеринин сүрөттөлүшүн камтыйт. 
43. Бирликтин дайындарынын модели үчүнчү өлкөлөрдүн, эл аралык уюмдардын жана интеграциялык бирикмелердин (Дүйнөлүк бажы уюмунун дайындарынын модели, БУУ СЕФАКТ Негизги компоненттердин китепканасы ж.б.) дайындарынын моделдери менен шайкеш келет. Бул Бирликтин дайындарынын моделинен айырмаланган моделдерди колдонгон үчүнчү жактар менен электрондук документтерди жана маалымдарды алмашуу мүмкүнчүлүгүн камсыз кылат. 
44. Бирликтин дайындарынын моделинин негизинде интеграцияланган система аркылуу берилген электрондук документтердин жана маалымдардын түзүмдөрү иштелип чыгат. Алар эреже катары электрондук документтердин жана маалымдардын багыттары боюнча бир аз окшош түрлөрүнүн реквизиттик курамын бириктирет. Маалымдарды алмашуунун белгилүү бир сценарийи үчүн толтуруу эрежелеринин топтому иштелип чыгып, алар электрондук документтерге жана маалымдарга кошумча чектөөлөрдү коет. 
45. Бирликтин ченемдик маалымдама маалыматынын бирдиктүү системасы мүчө мамлекеттердин шайкештелген маалымдамаларын жана классификаторлорун, ошондой эле локализацияланган эл аралык маалымдамаларды жана классификаторлорду камтыйт. Ал мүчө мамлекеттердин ыйгарым укуктуу органдарынын, Комиссиянын, үчүнчү өлкөлөрдүн, эл аралык уюмдардын, интеграциялык бирикмелердин, юридикалык жана жеке жактардын ортосунда интеграциялык система аркылуу берилген электрондук документтерде камтылган маалымдарды көзөмөлдөөгө мүмкүнчүлүк берет. 
46. Интеграцияланган система аркылуу берилген электрондук документтердеги жана маалымдардагы коддолгон маанилерди текшерүү үчүн колдонулган маалымдамалар жана классификторлор Бирликтин дайындарынын моделинин бөлүгү болуп саналбайт. Бул Бирликтин дайындарынын моделиндеги өзгөрүүлөрдөн көз карандысыз аларга өзгөртүү киргизүүгө мүмкүнчүлүк берет. Маалымдамалардын жана классификаторлордун түзүмү Бирликтин дайындарынын моделин колдонуу менен иштелип чыгышы мүмкүн.
47. Комиссия Бирликтин дайындарынын моделин, электрондук документтердин жана маалымдардын түзүмүн, аларды толтуруу эрежелерин, Бирликтин ченемдик-маалымдама маалыматынын бирдиктүү системасына кирген маалымдамаларды жана классификаторлорду иштеп чыгууну камсыз кылат. 
48. Мүчө мамлекеттер, ошондой эле маалыматтык системаларды иштеп чыгуучулардын коомдоштугу жана каалаган кызыкдар жактар B2G же ж.б. жол-жоболордун алкагында маалыматтык өз ара аракетти ишке ашыруу үчүн зарыл болгон электрондук документтердин жана маалымдардын түзүмдөрүн жана аларды толтуруу эрежелеринин топтомдорун Бирликтин дайындарынын моделинин негизинде иштеп чыга алышат.
49.  Электрондук документтердин жана маалымдардын жана эрежелер топтомунун сунушталган түзүмдөрү же болгон түзүмдөргө өзгөртүүлөрдү киргизүү боюнча сунуштар Комиссия тарабынан каралат. Зарыл учурда Комиссия Бирликтин дайындарынын моделине өзгөртүүлөрдү киргизет. Чарба жүргүзүүчү субъекттердин ортосунда, ошондой эле чарба жүргүзүүчү субъекттер менен ыйгарым укуктуу органдардын ортосунда маалыматтык өз ара аракеттин унификациясын жана (же) өз ара аракеттенүүсүн камсыз кылуу максатында Комиссия B2G жана В2В өз ара аракет жол-жоболорун ишке ашыруу үчүн мындай түзүмдөрдү жана эрежелердин топтомун сунуш кылышы мүмкүн. 
VIII. Техникалык өз ара аракеттенүүнү камсыз кылуу
50. Техникалык жактан интеграцияланган система интеграцияланган системанын Комиссиясынын интеграцияланган сегментинин жана мүчө мамлекеттеринин улуттук сегментинин жыйындысынан турат.
51. Интеграцияланган системанын мүчө мамлекеттеринин улуттук сегменттери менен Комиссиянын интеграциялык сегментинин ортосундагы өз ара аракет, ошондой эле үчүнчү өлкөлөрдүн, эл аралык уюмдардын жана интеграциялык бирикмелердин маалыматтык системалары менен өз ара аракет интеграциялык платформаны колдонуунун эсебинен камсыз кылынат. 
52. Интеграциялык платформа интеграцияланган системанын мүчө мамлекеттеринин ар бир улуттук сегментинде жана Комиссиянын интеграциялык сегментинде бирден ачылган интеграциялык шлюздарды, ошондой эле маалыматтарды берүүнүн корголгон каналдары менен бириктирилген үчүнчү өлкөлөрдүн, эл аралык уюмдардын жана интеграциялык бирикмелердин маалыматтык системаларын туташтырууну камсыз кылуучу тышкы системалар менен өз ара аракеттин подсистемасын камтыйт. 
53. Интеграциялык платформанын алкагында электрондук алмашуу Комиссия белгилеген бирдиктүү эрежелер боюнча жүзөгө ашырылат. Электрондук алмашууну ишке ашыруу үчүн мүчө мамлекеттер тарабынан өз алдынча дагы жана Комиссия берген типтүү интеграциялык шлюздун негизинде дагы иштелип чыккан, интеграциялык системанын улуттук сегменттеринин интеграциялык шлюздарын колдонууга жол берилет. 
54. Интеграцияланган системаны колдонуу менен электрондук документтерди чек ара аралык алмашууда ишенимдин кепилдиги маалыматты электрондук түрдө документтештирүүнүн жалпы инфратүзүмүнүн эсебинен камсыз кылынат. Анын негизги элементтери интеграцияланган системанын ар бир сегментинин курамына кирген жана электрондук документтерде электрондук санариптик кол коюуну (электрондук кол коюуну) текшерүүнү камсыз кылган ишенимдүү үчүнчү жактын подсистемалары болуп саналат. Маалыматты электрондук түрдө документтештирүүнүн жалпы инфратүзүмүнүн элементтеринин толук тизмеги ишенимдин чек ара аралык мейкиндигинин архитектурасы тарабынан аныкталат.
55. Интеграцияланган системанын мүчө мамлекетинин улуттук сегменти бул мүчө мамлекеттин ыйгарым укуктуу органынын маалыматтык системасынын интеграциялык платформага алардын мамлекеттер аралык маалыматтык өз ара аракетке кошулуусун камсыз кылуу үчүн туташтырылышын камсыз кылат.
56. Интеграцияланган системанын мүчө мамлекетинин улуттук сегменти эреже катары мүчө мамлекетте колдонулган ведомстволор аралык маалыматтык өз ара аракеттин системасынын негизинде түзүлөт. Бул учурда ведомстволор аралык маалыматтык өз ара аракеттин системасын интеграцияланган системанын мүчө мамлекетинин улуттук сегментинин интеграциялык шлюзу менен интеграциялоо үчүн мүчө мамлекет өз алдынча иштеп чыккан же Комиссия берген (эгерде улуттук сегменттин интеграциялык шлюзу типтүү интеграциялык шлюзду колдонуунун негизинде иштелип чыкса) адистештирилген адаптерлер колдонулат. 
57. Эгерде интеграцияланган системанын мүчө мамлекетинин улуттук сегментинде бул мүчө мамлекеттин ыйгарым укуктуу органдарынын маалыматтык системасын интеграциялык платформага туташтыруу үчүн ведомстволор аралык маалыматтык өз ара аракеттин системасы жок болсо, типтүү интеграциялык шлюздун функционалдуулугун кеңейткен, Комиссия тарабынан берилген төмөнкү кошумча компоненттер колдонулушу мүмкүн:
а)  чыныгы убакытка жакын болгон режимде өз ара аракеттин функцияларын камсыз кылуу менен ыйгарым укуктуу органдардын маалыматтык системалары менен билдирүүлөрдү асинхрондук алмашуу функциясын камсыз кылган синхрондук коммуникациянын адаптери; 
б) кепилденген жеткирип берүүнү камсыз кылуу менен ыйгарым укуктуу органдардын маалыматтык системалары менен билдирүүлөрдү асинхрондук алмашуу функциясын камсыз кылган асинхрондук коммуникациянын адаптери. 
58. Синхрондук жана асинхрондук коммуникациянын адаптерлери типтүү интеграциялык шлюз менен биргеликте мүчө мамлекеттин алкагында мамлекеттер аралык маалыматтык өз ара аракет үчүн жана ведомстволор аралык маалыматтык өз ара аракет үчүн колдонулушу мүмкүн.
59. Ыйгарым укуктуу органдардын мамлекеттер аралык маалыматтык өз ара аракеттин катышуусу үчүн ыйгарым укуктуу органдардын маалыматтык системаларын иштеп чыгуу (толук иштеп чыгуу) жана аларды улуттук сегментке туташтыруу жүзөгө ашырылат. 
60. Ыйгарым укуктуу органдардын маалыматтык системалары мамлекеттер аралык маалыматтык өз ара аракеттин айрым жол-жоболорун ишке ашырууга даяр эмес болгон же алар жок болгон учурда, интеграцияланган системанын мүчө мамлекетинин улуттук сегментинин курамында колдонуу мүмкүнчүлүгү каралган, интеграцияланган системанын Комиссиясынын интеграциялык сегментин программалык камсыз кылуунун компоненттери колдонулушу мүмкүн (базалык ишке ашыруунун компоненттери).
61. Базалык ишке ашыруунун компоненттери аларды интеграциялык шлюздардын операторлорунун аянтчаларында колдонууну жана ведомстволор аралык өз ара аракеттин улуттук системасын жана адистештирилген адаптерлерди колдонуусуз интеграциялык шлюзга түз туташтырууну эске алуу менен иштелип чыгат. Бул учурда ыйгарым укуктуу органда колдонуучуларга веб-интерфейстерди колдонуу менен базалык ишке ашыруунун компоненттеринин функциясына жетүү уюштурулат жана маалыматтарды берүү корголгон каналдары боюнча камсыз кылынат. 
62.  Ыйгарым укуктуу органдын аянтчасында базалык ишке ашыруунун компоненттерин колдонууга жол берилет. Бул учурда базалык ишке ашыруунун компоненттерин интеграциялык шлюзга туташтыруу ведомстволор аралык өз ара аракеттин улуттук системасын жана адистештирилген адаптерлерди колдонуу менен жүзөгө ашырылат. Бул базалык ишке ашыруунун компоненттерин толук иштеп чыгууну талап кылышы мүмкүн. 
63. Интеграцияланган система Комиссиянын интеграциялык сегментинде ишке ашырылган функционалдык жана камсыз кылуучу подсистемалардын топтомун камтыйт. Муну менен бирге интеграциялык системанын негизги милдеттерин ишке ашыруунун камсыз кылган интеграциялык системанын өзөгүнө төмөнкү подсистемалар кирет:
а)  интеграциялык платформа – электрондук билдирүүлөрдү кепилденген жеткирүүнү камсыз кылуу менен маалыматтарды мамлекеттер аралык электрондук алмашууну жүзөгө ашыруу үчүн кызмат көрсөтөт; 
б) Бирликтин маалыматтык порталы – Комиссияда борборлоштуруп түзүлгөн же болбосо мүчө мамлекеттердин маалыматтык өз ара аракетинин негизинде Бирликтин жалпы маалыматтык ресурстарына жетүү үчүн кызмат көрсөтөт; 
в) жалпы процесстерди башкаруу подсистемасы – Комиссиянын интеграциялык сегментинде жалпы процесстерди ишке ашыруу, ошондой эле жалпы процесстерге катышуу үчүн интеграцияланган мүчө мамлекеттердин улуттук сегменттеринде колдонуу үчүн кабыл алынган унификацияланган компоненттер (базалык ишке ашыруунун компоненттери) үчүн зарыл болгон кызматтарды көрсөтөт; 
г)  интеграциялык сегменттин сактагычы – интеграцияланган системанын иштешинин алкагында, анын ичинде жалпы процесстерди ишке ашырууда калыптанган, түзүмдөлгөн жана түзүмдөлбөгөн маалыматтарды чогултуу, сактоо жана жетүүгө уруксат берүүнүн бирдиктүү механизмин камсыз кылат. Баштапкы маалыматтарды башкаруудан тышкары, сактагыч баштапкы маалыматтарды иштеп чыгуунун негизинде калыптанган маалыматтарды онлайн-эсептөөнү, сактоону жана витринасына жетүүнүн бирдиктүү чекитин камсыз кылат; 
д)  ишенимдүү үчүнчү жактын кызматы – интеграцияланган системанын алкагында электрондук документтерди чек ара аралык алмашууда ишенимдин кепилдигин камсыз кылган кызматтарды көрсөтөт;
е) ченемдик-маалымдама маалыматты, реестрлерди жана регистрлерди жүргүзүү подсистемасы – ченемдик-маалымдама маалыматтын объекттерин борборлоштуруп жана борбордон ажыратып жүргүзүү жана жайылтуу функциясын камсыз кылат; 
ж)  инфратүзүмдүк платформа – интеграциялык системанын интеграциялык сегментинин инфратүзүмдүк компоненттеринин иштешин жана башкарылышын камсыз кылат, башкаруунун бирдиктүү системасына ээ системалык-техникалык инфратүзүмдүн топтомун камтыйт; 
з) санариптик платформалардын интеграциясынын подсистемасы – интеграцияланган системанын алкагында түзүлгөн санариптик платформаларды (анын ичинде тышкы) куруу үчүн интеграцияланган системанын функцияларына жана дайындарына жетүү кызматтарын көрсөтөт. 
64.  Интеграцияланган системанын интеграциялык сегментинин подсистемалары кеңейтилгидей болууга тийиш жана подсистемалардын архитектурасына таасир эткен өзгөртүүлөрдү киргизүү зарылдыгы болбостон жаңы функцияларды ишке ашыруунун жана ишке киргизүүнүн эсебинен функционалдык мүмкүнчүлүктөрдү ийкемдүү өстүрүү мүмкүнчүлүгүн колдошу керек. 
65.  Интеграцияланган системанын Комиссиясынын интеграциялык сегментинин түрдүү подсистемаларынын белгилүү бир милдетти чечүү үчүн өз ара аракеттенген сервистеринин жыйындысы төмөнкү логикалык метакомпоненттерди түзүшөт: 
а)  маалыматты электрондук түрдө документтештирүүнүн инфратүзүмүнүн интеграциялык компоненти; 
б) тармактык системалардын интеграциялык компоненти (мисалы, маркалоо системасынын интеграциялык компоненти, дары каражаттарын жана медициналык буюмдарды жүгүртүү чөйрөсүндө Бирликтин маалыматтык системасынын интеграциялык компоненттери, мүчө мамлекеттердин агро өнөр жай комплексинин подсистемалары, Комиссиянын интеграциялык сегментинде жалпы процесстердин операцияларын ишке ашырууну камсыз кылган компоненттер ж.б.). 
IX. Интеграцияланган системанын функционалдык өнүгүшү 
66. Интеграцияланган системаны платформалык модернизациялоодо интеграцияланган системаны түзүүдө жана өнүктүрүүдө колдонулган келечектүү технологиялардын тизмегин аныктоо максатка ылайыктуу. Аталган тизмекке камтылган технологияларды Бирликтин санариптик платформасын түзүүдө жана колдонууда кеңири пайдалануу зарыл. 
67. Интеграцияланган системанын архитектурасын модернизациялоодо интеграцияланган ресурстардын семантикалык шайкештигин камсыз кылуу маанилүү милдет болуп саналат: тийиштүү сунуштамаларды иштеп чыгуу, семантикалык интеграциянын технологияларын сыноо, семантикалык сервистерди иштеп чыгуу, кызмат көрсөтүүлөрдү электрондук формага которууну автоматташтырып даярдоо каражаттары. 
68. Интеграцияланган системанын мүчө мамлекеттеринин улуттук сегменттерин өнүктүрүүнү жана жалпы процесстердин тизмегине камтылган бардык жалпы процесстерди ишке киргизүү жана аткарууну ырааттуу камсыз кылууну кароо зарыл. 
69.  Интеграцияланган система анын куралдары сыяктуу эле мүчө мамлекеттердин бийлик органдарынын заманбап керектөөлөрүнө жооп берүүгө тийиш. Бул үчүн үзгүлтүксүз негизде жалпы процесстердин тизмегин актуалдаштыруу боюнча иштерди жүргүзүү керек: жаңы жалпы процесстерди түзүү, бул тизмекке кирген жалпы процесстердин актуалдуу эместигин таануу же бириктирүү (бөлүү). 
70. Интеграциялык системанын базасында Бирликтин санариптик платформасынын иштешин камсыз кылуу жана мамлекеттер аралык маалыматтык өз ара аракетте маалыматтын корголушун камсыз кылуу. 
71.  Интеграцияланган системанын функционалдык бөлүгүн жана ресурстарын Бирликтин санариптик күн тартибинин долбоорлору көрсөткөн сервистер менен интеграциясы. 
72. Мамлекеттер аралык маалыматтык өз ара аракеттин ар кандай түрлөрүн иштеп чыгуу жана аларды колдонуу боюнча ыкмаларды аныктоо. 
73. Интеграцияланган системанын ресурстарын колдонуу менен маалыматтык өз ара аракеттин жаңы түрлөрүн ишке киргизүү (Business2Government, Citizen2Government) мүчө мамлекеттердин мамлекеттик бийлик органдарынын ИМС функционалынын мамлекеттер аралык кызматтарды көрсөтүү жана «бирдиктүү терезе» механизмдерин колдонуу боюнча бөлүгүн пайдалануунун жаңы мүмкүнчүлүктөрүн ачып берет. 
74. Андан ары, бизнес-коомдоштуктар жана мүчө мамлекеттердин жарандары үчүн ылайыктуу ыкмаларды аныктоодо интеграцияланган системанын мүмкүнчүлүктөрү жана сервистери маалыматтык өз ара аракеттин жаңы түрлөрүнүн алкагында дагы жеткиликтүү болот. 
75.  Интеграцияланган системаны жана интеграцияланган системанын мүчө мамлекеттеринин улуттук сегменттерин өнүктүрүү жеке жактарга жана чарба жүргүзүүчү субъекттерге ЕАЭБдин бүтүндөй мейкиндигинде мамлекеттер аралык кызматтарды көрсөтүү механизмдерин ишке ашырууну (Бирликтин органдарынын тийиштүү укуктук актыларын кабыл алган шартта), ошондой эле мамлекеттер аралык маалыматтык өз ара аракеттин ар кандай түрлөрүн (G2G, B2G, C2G) колдоону камсыз кылууну болжолдойт. 
X. Санариптик платформалардын интеграциясы
76. Маалыматтык системалардын жана санариптик платформалардын интеграцияланган системаларынын алкагында иштелип чыккан интеграцияланган системанын ресурстарына туташуу механизмдерин түзүү жана өнүктүрүүнүн жана маалыматтык системанын интеграцияланган системасына карата интеграцияланган системанын тышкы сервистеринин жана маалыматтык ресурстарынын компоненттерин колдонуу мүмкүнчүлүгүн камсыз кылуунун эсебинен Бирликтин юридикалык жана жеке жактары, үчүнчү өлкөлөр, эл аралык уюмдар жана интеграциялык бирикмелер колдонгон, интеграцияланган системага карата тышкы маалыматтык системалар жана санариптик платформалар менен Комиссиянын жана мүчө мамлекеттердин электрондук өз ара аракетинин мүмкүнчүлүгүн камсыз кылуу санариптик платформалардын интеграциясынын механизмдерин түзүүнүн жана өнүктүрүүнүн максаты болуп саналат.
77. Санариптик платформалардын интеграциясынын милдеттерине төмөнкүлөр кирет: 
а)  интеграцияланган системанын ресурстарына жана сервистерине тышкы санариптик платформаларды туташтыруу; 
б) интеграцияланган системаны тышкы санариптик платформалардын сервистерине туташтыруу; 
в) интеграцияланган системанын маалыматтык ресурстары жана санариптик сервистери, ошондой эле санариптик платформалардын сервистери, анын ичинде интеграцияланган системанын алкагынын тышында санариптик сервистердин реестрин түзүүнүн эсебинен калыптанган тышкы сервистери жөнүндө маалымдарды берүү жана аны санариптик платформанын сервистерин колдонууда (чакырууда) пайдалануу.
78.  Интеграцияланган системаны өнүктүрүүнүн учурдагы деңгээли аны мүчө мамлекеттердин бийлик органдарынын, жарандардын жана бизнестин маалыматтык өз ара аракетин камсыз кылууга арналган Бирликтин санариптик платформасы катары кароого мүмкүнчүлүк берет, себеби: 
а) интеграцияланган системанын архитектурасы Бирликтеги жөнгө салуунун бардык чөйрөлөрүн камтуу багытында өнүгүп жаткан процесстердин бирдиктүү моделин жана маалыматтардын моделин колдонууну негиз алат; 
б) интеграцияланган система мамлекеттик жана жеке сервистерди долбоорлоо, ошондой эле түзүү үчүн интеграцияланган системанын ресурстарын жана сервистерин өнүктүрүү жана колдонуу мүмкүнчүлүгүнүн эсебинен катышуучулар үчүн ачык; 
в) интеграцияланган система заманбап эл аралык стандарттардын жана сунуштамалардын негизинде иштелип чыккан маалыматтык интеграциянын методологиясына негизденет, Бирликтин алкагында бирдиктүү ченемдик-маалымдама маалыматын колдонот; 
г) интеграцияланган системада мүчө мамлекеттердин ортосундагы маалыматтык өз ара аракетте топтолгон ачык дайындар колдонулат; 
д) интеграциялык система маалыматтарды электрондук алмашууну колдогон (коммуникация чөйрөсүн камсыз кылган) мүчө мамлекеттердин автоматташтырылган системаларына негизденет, бирок мындай системаларды алмаштыра албайт. 
79. Санариптик платформаларды классификациялоо позициясынан алганда интеграциялык системаны функционалдык критерийлери боюнча инфратүзүмдүк санариптик платформалардын тибине кошууга болот. Интеграцияланган система Бирликтин инфратүзүмдүк санариптик платформасы катары Бирликтин алкагында жөнгө салуунун бардык чөйрөлөрүндө интеграциялык долбоорлорду ишке ашырууда маалыматтарды электрондук алмашууну ишке ашыруу үчүн негизги курал болуп саналат.
80.  Интеграцияланган система борбордон ажыратуу принциптери менен түзүлөт, мүчө мамлекеттердин ыйгарым укуктуу органдарынын маалыматтык системаларынын бири-бири менен жана интеграциялык сегмент менен өз ара аракетин камсыз кылат. Интеграциялык системада түптөлгөн жана ишке ашырылган чечимдер мүчө мамлекеттердин ыйгарым укуктуу органдарынын мамлекеттер аралык өз ара аракетин (G2G тибиндеги өз ара аракет) Бирликтин алкагында жалпы процесстердин механизмин колдонуу менен камсыз кылат. 
81. Өз ара аракеттенүүнүн жаңы катышуучулары пайда болгон учурда, ошондой эле мамлекеттик органдардын ортосунда гана эмес, катышуучулардын ар кандай категориялары менен маалыматтык өз ара иштешүүнү интеграциялоону жана ишке ашырууну талап кылган жаңы бизнес-процесстер пайда болгон учурда, колдонуучуларга өз ара аракеттенүү үчүн кошумча сервистерди жана мүмкүнчүлүктөрдү берүү бөлүгүндө интеграцияланган системаны берүү боюнча бөлүгүн өнүктүрүү зарыл (Бирликтин укугун ылайыктуу түрдө заманбапташтырган учурда). Бул өз ара аракеттин жаңы катышуучуларынын (чарба жүргүзүүчү субъекттердин), B2G (чарба жүргүзүүчү субъекттер менен мүчө мамлекеттердин ыйгарым укуктуу органдарынын ортосунда), В2В (чарба жүргүзүүчү субъекттердин ортосунда) жана C2G (мүчө мамлекеттердин жарандары менен ыйгарым укуктуу органдарынын ортосунда) өз ара аракеттеринин жаңы типтеринин, интеграциялык системанын иштешин жөнгө салган ченемдик актыларда ишке ашыруу механизми бекитиле элек санариптик платформаларды ЕАЭБдин санариптик күн тартибин ишке ашыруунун алкагында а интеграцияланган.
82.  Интеграцияланган системанын маалыматтык өз ара аракетинин маалыматтык системалар жана санариптик платформалар менен, анын ичинде интеграцияланган системага карата тышкы болуп саналган маалыматтык системалар жана санариптик платформалар менен колдонушун камсыз кылган Комиссиянын жана мүчө мамлекеттердин ишмердиги автоматташтыруунун предмети болуп саналат. 
83. Маалыматтарды электрондук алмашуу операторлору жана санариптик сервистердин операторлору подсистеманы колдонуу менен маалыматтарды электрондук алмашуунун негизги катышуучуларынын бири болуп саналат. Алар жарандарга жана чарба жүргүзүүчү субъекттерге сервистерди жана кызматтарды көрсөтөт.
84. Маалыматтарды электрондук алмашуу операторлору интеграцияланган системанын интеграциялык сегментинде түзүлгөн өз ара аракеттин шлюзун колдонуу аркылуу мүчө мамлекеттердин ыйгарым укуктуу органдары менен B2G түрдөгү юридикалык жактан маанилүү өз ара аракетти колдоону камсыз кыла алышат. 
85. Санариптик сервистердин оператору – санариптик сервистерди көрсөткөн, анын ичинде маалыматтарды электрондук алмашуу операторлору аркылуу көрсөткөн мүчө мамлекеттин ыйгарым укуктуу органы же ал аныктаган уюм, Комиссия же ал аныктаган уюм. 
XI. Инфратүзүмдүк-техникалык өнүгүү
86. Интеграцияланган системанын заманбап инфратүзүмүн өнүктүрүү технологиялык суверенитеттин принциптерине негизделүүгө тийиш жана масштабдуулуктун, геобөлүштүрүүнүн жана жогорку жеткиликтүүлүктүн талаптарын эске алган, маалыматты иштетүүдө жогорку өндүрүмдүүлүктү жана минималдуу кармалууну камсыз кылган технологиялардын унификацияланган топтомунда ишке ашырылууга тийиш. 
87. Интеграцияланган системанын колдонуудагы подсистемаларынын жаңы (кайрадан түзүлгөн) инфратүзүмдүк ресурстарга так жана үзгүлтүксүз миграциясын жүзөгө ашыруу максатка ылайыктуу. 
88. МТ-индустриясындагы заманбап тенденцияларды эске алуу менен куралдык-инфратүзүмдүк платформаны Бирликтин санариптик платформасынын ажырагыс бөлүгү катары түзүү зарыл. 
89. Куралдык-инфратүзүмдүк платформа (КИП) программалык камсыз кылууну иштеп чыгуу, ишке киргизүү жана иштетүү үчүн зарыл болгон бардык куралдар жана сервистер менен, анын ичинде төмөнкүлөр менен камсыз кылууга мүмкүнчүлүк берет: 
а) эсептөөчү ресурстар жана маалыматтарды сактоо ресурстары; 
б) программалык камсыз кылууну иштеп чыгуу жана жайылтуу куралдары; 
в) мониторинг жана башкаруу куралдары;
г) маалыматтык коопсуздук сервистери; 
д) коштоо жана көзөмөлдөө сервистери. 
90.  КИПти долбоорлоодо куралдардын үзгүлтүксүз иштөөсү, масштабдуулугу, толуктугу жана сервистердин санынын жетиштүүлүгү, колдонулган жабдыктардын унификациясы, ошондой эле программалык камсыз кылуу маселелери өзгөчө маанилүү. 
91. Импортту алмаштыруу принциптерин ишке ашыруу максатында мүчө мамлекеттерде иштелип чыккан жана өндүрүлгөн маалыматтык системаларды жана программалык жана аппараттык камсыз кылууну ишке ашыруу же колдонуу:
Импортту алмаштыруу принциптерин сактоо жана ишке ашыруу максатында мүчө мамлекеттердин резиденттери тарабынан иштелип чыккан жана өндүрүлгөн эсептөө техникасынын каражаттарын, байланыш жабдууларын, маалыматты коргоо системаларын, ошондой эле программалык камсыздоону өнүктүрүү жана пайдалануу маанилүү маселелердин бири болуп саналат.
Тийиштүү иш-чараларды жүзөгө ашыруу үчүн Комиссиянын жана мүчө мамлекеттердин бийлик органдарынын ЕАЭБдин аймагында өнүдүрүлгөн техникалык каражаттарды жана программалык камсыз кылууну ишке киргизүү % жогорулатышы, ал эми мүчө мамлекеттердин ЕАЭБдин рыногундагы импорттук продукцияларды толук кандуу алмаштыруу, өндүрүлгөн продукциянын жана ага байланышкан сервистик кызматтардын жеткиликтүүлүгүн, сапатын, ишенимдүүлүгүн жогорулатуу үчүн тийиштүү технологиялардын өндүрүшчүлөрүн ар тараптуу өбөлгөлөшү, ошондой эле мүчө мамлекеттердин керектөөчүлөрүнүн өндүрүлгөн мындай продукция жөнүндө маалыматтуулугун жогорулатышы максатка ылайыктуу.
Мындай кадамдар интеграцияланган системанын үзгүлтүксүз иштешин гана камсыз кылбастан, анын коопсуздугунун деңгээлин дагы жогорулатат.
92.  Интеграцияланган системанын туруктуу иштешин камсыз кылуу үчүн төмөнкү ыкмалар колдонулуууга тийиш: 
а) маалыматтык-эсептөө процесстеринин туруктуулукту камсыз кылуу боюнча бөлүгүн өркүндөтүү, анын ичинде бүлүнгөн же бурмаланган маалыматты калыбына келтирүүгө байланышкан чыгымдарды төмөндөтүүнүн, маалыматтарды сактоо ресурстарын сарамжалдуу пайдалануунун эсебинен өркүндөтүү;
б) кластердик эсептөө системаларын колдонуу; 
в) маалыматтарды сактоонун жана резервдөөнүн ишенимдүү подсистемаларын түзүү.
93. Сунуш кылынган ыкмаларды колдонуу интеграцияланган системага ага жүктөлгөн функцияларды туруксуздаштыруучу факторлордун шарттарында сапаттын белгиленген көрсөткүчтөрүндө аткарууга, ошондой эле программалык камсыз кылууну иштеп чыгуу жана ишке киргизүү убактысын олуттуу түрдө кыскартууга, ишенимдүүлүгүн жана башкарылуусун олуттуу түрдө жогорулатууга, ошондой эле эксплуатацияны иштеп чыгуу жана учурдагы эксплуатация чыгымдарын кыскартууга мүмкүнчүлүк берет. 
XII. Маалыматты коргоо чараларын жана ыкмаларын өнүктүрүү жана өркүндөтүү 
94.  Интеграцияланган системада коопсуздукту камсыз кылуунун чараларын жана ыкмаларын өнүктүрүү комплекстүү мүнөзгө ээ болууга тийиш, интеграцияланган системада колдонулган маалыматтык-коммуникациялык технологияларды эске алуусу жана интеграцияланган системанын иштөө циклинин бардык этаптарында жүзөгө ашырылууга тийиш. 
95. Азыркы учурда интеграцияланган системанын маалыматтык коопсуздугунун подсистемаларын жана улуттук сегментин коргоо подсистемаларын заманбапташтыруу жана өркүндөтүү зарылчылыгы боюнча маселе курчуду.
Интеграцияланган системанын маалыматтык коопсуздугунун подсистемасы интеграцияланган системанын Комиссиясынын интеграциялык сегментинде маалыматтарды иштетүүдө жана сактоодо, ошондой эле Комиссиянын интеграциялык сегментинин интеграциялык шлюзун жана интеграцияланган системанын мүчө мамлекеттеринин улуттук сегменттеринин интеграциялык шлюздарын бириктирген байланыш каналдары боюнча берүүдө  маалыматтардын жашырындуулугун, бүтүндүгүн жана жеткиликтүүлүгүн камсыз кылууга багытталган. 
Интеграцияланган системанын мүчө мамлекетинин улуттук сегментинде маалыматты коргоону камсыз кылуу бул мүчө мамлекеттин мыйзамдарына ылайык жүзөгө ашырылат.
96. Подсистемаларды модернизациялоодо төмөнкүлөр дагы камсыз кылынууга тийиш: 
а)  интеграцияланган системада коопсуздуктун бузулуу коркунучтарын минималдаштыруу, анын ичинде зыяндуу программалардын, вирустардын жана корголгон маалыматка карата бардык санкцияланбаган таасирдин же ага санкцияланбаган жетүүнүн пайда болушун минималдаштыруу; 
б) интеграцияланган системада маалыматты берүүдө, сактоодо, иштетүүдө жана колдонууда маалыматтын коопсуздугунун актуалдуу коркунучтарын эске алуу менен корголушун камсыз кылууга багытталган укуктук, уюштуруу жана техникалык чараларды, ошондой эле электрондук документтердин аныктыгын камсыз кылууга багытталган чараларды өркүндөтүү; 
в)  маалыматты коргоонун техникалык, программалык жана программалык-аппараттык каражаттарынын заманбап, сапаттуу жана жогорку технологиялуу комплексин колдонуу менен маалыматты коргоо механизмдерин ишке ашыруу; 
г)  маалыматты коргоодо колдонулган чаралардын натыйжалуулугун талдоо жана маалыматты коргоо каражаттарынын колдонулган комплексинин иштешин объективдүү баалоо; 
д) чек ара аралык өз ара аракетти жүзөгө ашырууда интеграцияланган системанын колдонуучуларын жана сервистерин (ресурстарын) идентификациялоо жана аутентификациялоо ыкмаларын түзүү жана өнүктүрүү, мындай идентификациялоонун жана аутентификациялоонун жыйынтыктарына ишенүүнү камсыз кылуу. 
97. Электрондук документтерди пайдалануу менен чек ара аралык өз ара аракеттенүүнү жүзөгө ашыруунун алкагында жарандардын, мүчө мамлекеттердин органдарынын жана уюмдарынын мыйзамдуу укуктарын ишке ашыруу, ошондой эле мамлекеттер аралык электрондук өз ара аракеттенүүнүн натыйжаларына ишенимди жогорулатуу.
98. Биргелешкен тажрыйбалык-конструктордук иштеп чыгуунун жыйынтыгынын негизинде интеграцияланган системаны абоненттик шифрдөө системасы түзүлүүгө жана ишке киргизилүүгө тийиш. Таратылышына (жеткиликтүүлүгүнө) чек коюлган маалымдарды берүү мүмкүнчүлүгүн камсыз кылуу максатында интеграцияланган системанын алкагында ыйгарым укуктуу органдан ыйгарым укуктуу органга (анын ичинде жооптуу кызматкерлерге) маалыматтарды берүүдө аларды алдын ала шифрдөөгө арналган. Жогорку Евразия экономикалык кеңешинин 2016-жылдын 26-декабрындагы № 7 «Евразия экономикалык бирликтин маалыматын криптографиялык коргоонун адистештирилген каражаттарын биргелешип иштеп чыгуу боюнча долбоорду ишке ашыруу жөнүндө» тескемесине ылайык.
Ишке ашыруу мезгили –  2023-2024-жж. 
99. Интеграцияланган системанын маалыматтарды берүү каналын коргоо үчүн мүчө мамлекеттер биргелешип иштеп чыккан каналдык шифрдөөнүн маалыматын криптографиялык коргоо каражаттары (мындан ары – криптошлюздар) Евразия экономикалык комиссиянын Кеңешинин 2022-жылдын 18-февралындагы № 7 тескемесине ылайык убактылуу чечим катары ишке киргизилип жаткан криптошлюздарды алмаштырууга багытталган. Биргелешип иштелип чыккан криптошлюздар зарыл учурда каалаган мүчө мамлекеттин аймагында өндүрүлө алат жана муну менен бирге бири-бири менен шайкеш боло алат. Жогорку Евразия экономикалык кеңешинин 2016-жылдын 26-декабрындагы № 7 «Евразия экономикалык бирликтин маалыматын криптографиялык коргоонун адистештирилген каражаттарын биргелешип иштеп чыгуу боюнча долбоорду ишке ашыруу жөнүндө» тескемесине ылайык. Бул иш-чаранын алкагында маалыматты криптографиялык коргоонун иштелип чыккан каражаттарынын коюлган талаптарга шайкеш келишин сертификациялык сыноонун бирдиктүү программалары жана методикалары иштелип чыгууга тийиш. 
Ишке ашыруу мезгили – 2023-2025-жж.
100. Бирликтин интеграцияланган системасынын ишенимдүү үчүнчү жагынын кызматынын курамында иштеген ишенимдүү үчүнчү жактын каражаттарында электрондук санариптик кол коюу каражаттарынын функцияларын ишке ашыруу үчүн маалыматты криптографиялык коргоо каражаттарын (аппараттык-программалык криптографиялык модулдар) мүчө мамлекеттер биргелешип иштеп чыгуу. Жогорку Евразия экономикалык кеңешинин 2016-жылдын 26-декабрындагы № 7 «Евразия экономикалык бирликтин маалыматын криптографиялык коргоонун адистештирилген каражаттарын биргелешип иштеп чыгуу боюнча долбоорду ишке ашыруу жөнүндө» тескемесине ылайык.
Ишке ашыруу мезгили – 2025-2027-жж.
XIII. Бирликтеги ишенимдин чек ара аралык мейкиндигин өнүктүрүү 
101. Ишенимдин чек ара аралык мейкиндигин өнүктүрүү Евразия экономикалык комиссиянын Коллегиясынын 2016-жылдын 27-сентябрындагы № 105 чечими менен бекитилген ишенимдин чек ара аралык мейкиндигин өнүктүрүү стратегиясында аныкталган өнүктүрүүнүн максаттарына, милдеттерине, принциптерине жана этаптарына ылайык жүзөгө ашырылууга тийиш. 
102.  Ишенимдин чек ара аралык мейкиндигин өнүктүрүүдө ишенимдин чек ара аралык мейкиндигин түзүүгө, иштетүүгө жана өнүктүрүүгө коюлган талаптар маалыматты коргоо (анын ичинде маалыматты криптографиялык коргоо) жаатында мүчө мамлекеттер үчүн өз ара кабыл алынган талаптарды актуалдаштыруу жана өнүктүрүү жолу менен камсыз кылынууга тийиш, ошондой эле ишенимдин чек ара аралык мейкиндигин өнүктүрүү стратегиясын ишке ашыруунун ар бир этабында жыйынтыкка жетишүү шарттарына ылайык аларды этабы менен аткаруу камсыз кылынууга тийиш.
103. Ишенимдин чек ара аралык мейкиндигин өнүктүрүүнүн алкагында чек ара аралык маалыматтык өз ара аракеттин жагымдуу жана ишенимдүү шарттарын камсыз кылууга багытталган мамлекеттер аралык интеграцияны өнүктүрүүнүн артыкчылыктуу милдеттери, ошондой эле маалыматты электрондук алмашуу каралган, Бирликтин алкагында түзүлгөн эл аралык келишимдердин негизинде үчүнчү өлкөлөр менен эл аралык өз ара аракет милдети эске алынууга тийиш.
XIV. Максаттуу программаны ишке ашыруу этаптары 
104. Максаттуу программаны ишке ашыруу эки этапта аткарылат:
а)  I этап (2025-жылга чейин) – Бирликтин укугуна кирген документтерде каралган маалыматтык өз ара аракеттин интеграцияланган системасынын каражаттары менен ишке ашыруу, № 1 тиркемеге ылайык санариптик платформалардын интеграциясынын механизмин долбоорлоо;
б)  II этап (2027-жылга чейин) – Бирликтин санариптик мейкиндигин, санариптик инфратүзүмдү жана экосистемаларды № 2 тиркемеге ылайык түзүү жана өнүктүрүү.
XV. 2025-жылга чейинки этаптын негизги милдеттери жана күтүлгөн жыйынтыктары 
105. Негизги милдеттер:
Бирликтин укугунда каралган маалыматтык өз ара аракетти интеграцияланган системанын каражаттары менен ишке ашыруу (анын ичинде жалпы процесстердин тизмегин актуалдаштыруу, жалпы процесстерди ишке ашыруу);
б)  Бирликтин санариптик күн тартибин ишке ашыруунун негизги багыттарын аткаруу боюнча айрым иш-чараларды жана долбоорлорду ишке ашыруу;
в) санариптик платформалардын интеграциясынын механизмдерин түзүүдө жана өнүктүрүүдө жалпы системалык долбоорлоонун милдеттерин аткаруу. Санариптик платформаларды түзүүдө интеграцияланган системанын сервистерин колдонуу үчүн техникалык чечимдерди жана куралдарды долбоорлоо; 
г)  санариптик сервистерге карата унификацияланган талаптарды камтыган Бирликтин санариптик сервистерине коюлган талаптардын спецификасын иштеп чыгуу. 
106. Күтүлгөн жыйынтыктар: 
а)  Бирликтин укугуна санариптик сервис, санариптик сервистердин оператору, маалыматтарды электрондук алмашуу оператору, дайындар витринасы түшүнүктөрүн жана Бирликтин санариптик мейкиндигин түзүү жана өнүктүрүү, санариптик инфратүзүм жана экосистема үчүн зарыл болгон башка түшүнүктөрдү киргизүү;
б) санариптик сервистердин жана дайындар витринасынын реестрин түзүү тартибин жана эрежесин аныктоо; 
в)  Бирликтин санариптик платформасынын санариптик сервистерин жана дайындар витринасын колдонуу эрежелерин аныктоо; 
г) документтердин жана үлгүлөрдүн маалыматтык ресурсун, даяр программалык компоненттердин калыптарынын топтомун, тестирлөө сервистерин, маалыматтардын трансформациясынын конфигурациясын түзүү.
Бирликтин санариптик платформасын түзүү боюнча иштердин жүрүшүндө дагы көрсөтүлгөн жыйынтыктарга жетүү пландалып жатат.

XVI. 2027-жылга чейинки этаптын негизги милдеттери жана күтүлгөн жыйынтыктары
107. Негизги милдет – Бирликтин санариптик мейкиндигин, санариптик инфратүзүмдү жана экосистеманы калыптандыруу жана өнүктүрүү.
108. Күтүлгөн жыйынтыктар: 
 Бирликтин санариптик күн тартибин ишке ашыруунун негизги багыттарын аткаруу боюнча долбоорлорду унификациялоо жана санариптик платформалардын интеграциясынын механизмдерин түзүүдө жана өнүктүрүүдө мурдагы этапта алынган жалпы системалык долбоорлоонун жыйынтыктарын колдонуу менен жаңы долбоорлорду түзүү.



	
	 № 1 ТИРКЕМЕ

	
	2027-жылга чейин Евразия экономикалык бирликтин интеграцияланган маалыматтык системасын өнүктүрүүнүн максаттуу программасы



[bookmark: _Hlk127627645]2023-2025-жылдарга Евразия экономикалык бирликтин интеграцияланган маалымат системасын өнүктүрүү 
ПЛАНЫ
	Иш-чаралар 
	Күтүлгөн натыйжа 
	Аткаруу мөөнөтү 
	Аткаруучу 

	1. Евразия экономикалык бирлигинин интеграцияланган маалыматтык тутумунун (мындан ары тиешелүүлүгүнө жараша – интеграцияланган маалыматтык тутум, Бирлик) жалпы тутумдук долбоорлоосу 
	
	туруктуу негизде
	Евразия экономикалык
комиссиясы, Бирликтин мүчө мамлекеттеринин ыйгарым укуктуу органдары (мындан ары тиешелүүлүгүнө жараша – Комиссия, мүчө мамлекеттердин ыйгарым укуктуу органдары)

	1.1. Бирликтин маалыматтарынын моделдерин өнүктүрүү 
	Бирликтин дайындарынын модели, Бирликтин дайындарынын моделин сыпаттоо 
	туруктуу негизде 
	

	1.2.  Бирликтин ченемдик-маалымдамалык маалыматынын бирдиктүү тутумунун маалымдамаларын жана классификаторлорун иштеп чыгуу жана актуалдаштыруу 


	маалымдамалар жана классификаторлор 
	туруктуу негизде 
	Маалымдамаларды жана классификаторлорду жүргүзүү боюнча комиссия, ыйгарым укуктуу органдар, операторлор 

	1.3. Бирликтин алкагында үчүнчү өлкөлөр жана эл аралык уюмдар менен жалпы процесстерди ишке ашыруу үчүн маалыматтык өз ара иштешүүнү жалпы системалуу долбоорлоо
	
	туруктуу негизде 
	Комиссия, ыйгарым укуктуу органдар 

	1.3.1. Жалпы процесстер үчүн технологиялык документтердин долбоорлорун иштеп чыгуу (коштоо жана аягына чейин иштеп чыгуу) 
	технологиялык документтердин долбоорлору
	
	

	1.3.2. Үчүнчү өлкөлөр жана эл аралык уюмдар менен маалыматтык өз ара аракеттенүүнү ишке ашыруу үчүн зарыл болгон ченемдик-техникалык документтердин долбоорлорун иштеп чыгуу жана актуалдаштыруу 
	техникалык шарттардын долбоорлору 
	
	

	1.4. Санарип платформасын түзүүдө интеграцияланган тутумдун кызматтарын колдонуу үчүн техникалык чечимдерди жана шаймандарды долбоорлоо 
	техникалык чечимдер
	туруктуу негизде
	Комиссия, ыйгарым укуктуу органдар 

	2. Интеграцияланган тутумда Комиссиянын интеграциялык сегментин модернизациялоо жана өнүктүрүү 
	
	туруктуу негизде
	

	2.1. Жалпы процесстерди ишке ашыруу үчүн интеграцияланган системанын Комиссиянын интеграциялык сегментинин чакан тутумдарын жана компоненттерин модернизациялоо жана өнүктүрүү 
	
	туруктуу негизде
	Комиссия

	2.1.1. Комиссиянын интеграциялык сегментинде жалпы процесстерди ишке ашыруу үчүн интеграцияланган системанын программалык камсыздоосун түзүү (модернизациялоо жана өнүктүрүү) 
	программалык камсыздоо, техно-жумушчу долбоордун документтери
	
	

	2.1.2. Жалпы процесстерди ишке ашыруу үчүн интеграциялык тутумдун улуттук сегменттеринде колдонууга арналган базалык ишке ашыруунун программалык камсыздоо компоненттерин түзүү (модернизациялоо жана өнүктүрүү)
	программалык камсыздоо, техно-жумушчу долбоордун документтери
	
	

	2.1.3. Жалпы процесстердин алкагында маалыматтык өз ара аракеттенүүнү тестирлөөнү жүргүзүүдө пайдалануу үчүн арналган базалык ишке ашыруунун компоненттеринин программалык камсыздоосун түзүү (модернизациялоо жана өнүктүрүү) 
	программалык камсыздоо, техно-жумушчу долбоордун документтери
	
	

	2.2. Интеграциялык тутумдун тутумчаларын түзүү 
	программалык камсыздоо, техно-жумушчу долбоорунун документтери 
	
	Комиссия

	2.2.1. Инфратүзүмдүк платформа 
	
	
	

	2.2.2. Санарип платформасынын интеграциясынын тутумчалары

	
	
	

	2.3. Интеграциялык тутумдун тутумчаларын модернизациялоо 
	программалык камсыздоо, техножумушчу долбоордун документтери 
	туруктуу негизде 
	Комиссия

	2.3.1. Бирликтин маалыматтык порталы (жалпы маалыматтык ресурстар жана ачык маалыматтар порталы бөлүгүндө) 
	
	
	

	2.3.2. Статистика тутумчалары 
	
	
	

	2.3.3. Жалпы процесстерди башкаруу тутумчасы
	
	
	

	2.3.4. Интеграциялык платформа (анын ичинде тышкы маалыматтык тутумдар менен адистештирилген айкалышуу адаптерлерин иштеп чыгуу бөлүгүндө) 
	
	
	

	2.3.5. Ченемдик-маалымдама маалыматтарды, реестрлерди жана регистрлерди жүргүзүү тутумчасы  
	
	
	

	3. Чек ара аралык мейкиндиктеги ишенимди коштоо жана өнүктүрүү
	
	туруктуу негизде 
	Комиссия, ыйгарым укуктуу органдар 

	3.1. Техникалык колдоо көрсөтүү, чек ара аралык ишеним мейкиндигинин элементтерин колдоо
	аткарылган иштердин отчеттору, актылары 
	
	

	3.2. Чек ара аралык мейкиндиктеги ишенимдин иштөөсүнө жана өнүктүрүүгө карата талаптарды аткаруу үчүн уюштуруучулук-техникалык документтерди иштеп чыгуу 
	аткарылган иштердин отчеттору, актылары,
уюштуруу-техникалык документтер 
	
	

	4. Маалыматтык коопсуздук каражаттарын биргелешип иштеп чыгуу 
	уюштуруу-техникалык документтер, программалык камсыздоо
	туруктуу негизде 
	Комиссия, ыйгарым укуктуу органдар 

	4.1. Биргелешкен тажрыйбалык-конструктордук иштеп чыгуунун жыйынтыктарынын негизинде интеграцияланган системанын абоненттик шифрлөө системасын түзүү жана киргизүү 
	
уюштуруу-техникалык документтер 
	
	Комиссия

	4.2. Мүчө мамлекеттер менен биргелешкен интеграцияланган системанын маалымат берүү каналдарын коргоо үчүн маалымат каналын шифрлөөнүн криптографиялык коргоо каражаттарын иштеп чыгуу 
	
уюштуруу-техникалык документтер 
	
	Комиссия, ыйгарым укуктуу органдар 

	5. Интеграцияланган тутумдун маалыматтык-телекоммуникациялык жана эсептөө инфраструктурасынын иштешин колдоо 
	
	туруктуу негизде
	

	5.1. Жалпы процесстердин интеграцияланган системасынын каражаттарын ишке ашырууда маалыматтык өз ара аракеттенүүгө тестирлөө өткөрүү 

	
	туруктуу негизде
	Комиссия, ыйгарым укуктуу органдар 

	5.1.1. Жалпы процесстерди ишке киргизүү максатында маалыматтык өз ара аракеттенүүгө тестирлөө өткөрүү 
	тестирлөө протоколдору
	
	

	5.1.2. Жалпы процесстерге жаңы катышуучуларды кошуу максатында маалыматтык өз ара аракеттенүүгө тестирлөө жүргүзүү 
	тестирлөө протоколдору
	
	

	5.1.3. Жалпы процесстердин технологиялык документтеринин жаңы редакциясына шайкештигине маалыматтык өз ара аракеттенүүнү тестирлөө 
	тестирлөө протоколдору
	
	

	5.2. Интеграциялык тутумдун тутумчаларынын жана компоненттеринин иштешин колдоо (маалыматтык коопсуздук тутумчасынан тышкары) 
	
	туруктуу негизде
	Комиссия

	5.3. Маалыматтык коопсуздук жана маалыматты коргоо бөлүгүндө интеграцияланган тутумду иштеп чыгуу, коштоо жана тейлөө 
	аткарылган иштердин отчеттору, актылар 
	туруктуу негизде
	

	5.3.1. Маалыматтык коопсуздук тутумчасын иштеп чыгуу, коштоо жана техникалык тейлөө
	
	
	Комиссия

	5.3.2. Интеграциялык тутумдун (анын ичинде үчүнчү өлкөлөр менен өз ара аракеттенүү үчүн) маалыматтарды берүүнүн корголгон тармагын өнүктүрүү, коштоо жана техникалык тейлөө 
	
	
	Комиссия, ыйгарым укуктуу органдар 

	5.4. Комиссиянын интеграциялык сегментинин иштешин камсыз кылуу үчүн маалыматтарды иштеп чыгуу борборунун кызматтарын сатып алуу, Комиссиянын интеграциялык сегменти менен интеграцияланган тутумдун улуттук сегменттеринин ортосундагы өз ара аракеттенүү үчүн маалыматтарды берүү каналдарын ижарага алуу
	аткарылган иштердин актылары 
	туруктуу негизде
	Комиссия

	5.5. Интегрциялык тутумдун улуттук сегменттеринин интеграциялык шлюздарын коштоо жана колдоо 
	аткарылган иштердин отчеттору, актылары 
	туруктуу негизде
	Комиссия, ыйгарым укуктуу органдар

	5.6. Жалпы тутумдук жана прикладдык программалык камсыздоого лицензияларды ижарага алуу (сатып алуу)


	аткарылган иштердин актылары 
	туруктуу негизде
	Комиссия

	6. Бирликтин санариптик күн тартибин ишке ашыруунун негизги багыттарын ишке ашыруу боюнча иш-чаралар жана долбоорлор 
	Бирликтин санариптик күн тартибинин алкагында долбоорлорду Бирликтин органдарынын актыларында белгиленген мөөнөттөрдө ишке ашыруу 

	туруктуу негизде
	Комиссия, ыйгарым укуктуу органдар

2023-2025-жылдарга Евразия экономикалык бирликтин интеграцияланган маалымат системасын өнүктүрүү 
ПЛАНЫ
	Иш-чаралар
	Күтүлгөн натыйжа
	Аткаруу мөөнөтү
	Аткаруучу

	1. Евразия экономикалык биримдигинин интеграцияланган маалыматтык системасын жалпы системалуу долбоорлоо (мындан ары-интеграцияланган система, Бирлик) 
	
	туруктуу негизде
	Евразия экономикалык 
комиссиясы, Бирликтин мүчө мамлекеттеринин ыйгарым укуктуу органдары (мындан ары тиешелүүлүгүнө жараша – Комиссия, мүчө мамлекеттердин ыйгарым укуктуу органдары)

	1.1. Бирликтин маалыматтарынын моделдерин өнүктүрүү
	Бирликтин дайындарынын модели, Бирликтин дайындарынын моделин сыпаттоо 
	туруктуу негизде
	

	1.2.  Бирликтин ченемдик-маалымдамалык маалыматынын бирдиктүү тутумунун маалымдамаларын жана классификаторлорун иштеп чыгуу жана актуалдаштыруу
	маалымдамалар жана классификаторлор
	туруктуу негизде
	Комиссия, ыйгарым укуктуу органдар, маалымдамаларды жана классификаторлорду жүргүзүү боюнча операторлор

	1.3. Маалыматтык өз ара аракеттенүү системасын долборлоо.
	технологиялык документтер, регламенттер
	туруктуу негизде
	Комиссия, ыйгарым укуктуу органдар

	1.4. Санариптик платформаны калыптандырууда интеграцияланган тутумдун кызматтарын колдонуу үчүн техникалык чечимдерди жана инструменттерди иштеп чыгуу 
	техникалык чечимдер
	туруктуу негизде
	Комиссия, ыйгарым укуктуу органдар

	2. Интеграцияланган тутумда Комиссиянын интеграциялык сегментин модернизациялоо жана өнүктүрүү
	
	туруктуу негизде
	

	2.1. Санариптик платформаны түзүүдө интеграцияланган системанын сервистерин колдонуу үчүн техникалык чечимдерди жана куралдарды иштеп чыгуу 
	программалык камсыздоо, техножумушчу долбоордун документтери
	туруктуу негизде
	Комиссия

	2.2. Интеграциялык тутумдун тутумчаларын түзүү
	программалык камсыздоо, техножумушчу долбоордун документтери
	
	Комиссия

	2.3. Интеграциялык тутумдун тутумчаларын модернизациялоо
	программалык камсыздоо, техножумушчу долбоордун документтери
	туруктуу негизде
	Комиссия

	3. Чек ара аралык мейкиндиктеги ишенимди коштоо жана өнүктүрүү 
	
	туруктуу негизде
	Комиссия, ыйгарым укуктуу органдар

	3.1. Техникалык колдоо көрсөтүү, чек ара аралык ишеним мейкиндигинин элементтерин колдоо 
	аткарылган иштердин отчеттору, актылары 
	
	

	3.2. Чек ара аралык мейкиндиктеги ишенимдин иштөөсүнө жана өнүктүрүүгө карата талаптарды аткаруу үчүн уюштуруучулук-техникалык документтерди иштеп чыгуу 
	аткарылган иштердин отчеттору,
уюштуруучулук-техникалык документтери
	
	

	4. Маалыматтык коопсуздук каражаттарын биргелешип иштеп чыгуу 
	уюштуруу-техникалык документтер,
программалык камсыздоо 
	туруктуу негизде
	Комиссия, ыйгарым укуктуу органдар

